মধ্যপ্ৰদেশৰ ৰাটলাম জিলাৰ এগৰাকী ১৭ বছৰীয়া কিশোৰ ললিত পাটিদাৰ দৰাচলতে এক বিৰল ৰোগত আক্ৰান্ত। তেওঁৰ গোটেই মুখমণ্ডল দীঘল চুলিৰে ভৰি পৰা। জন্মৰ পৰাই তেওঁৰ মুখত এই চুলিবোৰ গজা। সৰুতে ললিতক বাল হনুমান বুলি গণ্য কৰি গাঁৱৰ মানুহে পূজা কৰিছিল। ললিতে এনে অৱস্থাত সদায় অস্বস্তিত ভূগিবলগীয়া হৈছে।
ললিতৰ পৰিয়ালে বহু চিকিৎসকক দেখুৱাইও কোনো সুফল লাভ কৰিব পৰা নাই। চিকিৎসকে ইয়াক এক বিৰল তথা দুৰাৰোগ্য ৰোগ বুলি অভিহিত কৰিছে।
জানিব পৰা মতে, ললিত মধ্য প্ৰদেশৰ ৰাটলাম জিলাৰ নন্দলেট গাঁৱৰ বাসিন্দা। তেওঁৰ পিতৃ বক্তলাল পাটিদাৰ এগৰাকী খেতিয়ক। চাৰিগৰাকী ভগ্নীৰ একমাত্ৰ ভাতৃ ললিত। ললিতে গাঁৱৰ চৰকাৰী বিদ্যালয়ৰ দ্বাদশ শ্ৰেণীৰ ছাত্ৰ। ভৱিষ্যতে এগৰাকী ইউটিউবাৰ হ'বলৈ বিচাৰে ললিতে।
ললিতে মুখমণ্ডলত থকা চুলিবোৰৰ বাবে খোৱাবোৱাতো অসুবিধা পায়। ললিতৰ পৰিয়ালে জজানিবলৈ দিয়া মতে ললিতৰ মুখত সৰুৰে পৰাই দীঘল চুলি আছিল।
বৰোদাৰ এগৰাকী চিকিৎসকে ললিতৰ ২১ বছৰ সম্পূৰ্ণ কৰাৰ পিছত প্লাষ্টিক চাৰ্জাৰী কৰাৰ কথা কৈছে। এতিয়া ললিতে ২১ বছৰ হোৱালৈ অপেক্ষা কৰাৰ বাহিৰে কোনো উপায় নাই।
ললিতৰ পৰিয়ালে এই বিৰল ৰোগৰ বাবে সকলো ভগৱানৰ ওপৰত এৰি দি কেবল চিকিৎসকৰ পৰামৰ্শ মতে ২১ বছৰত প্লাষ্টিক চাৰ্জাৰী কৰিবলগীয়া দিনটোৰ বাবে অপেক্ষা কৰিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
